armvectores/hy_wikipedia_2023 huggingface dataset:
Երվանդ Սարաֆյան

Երվանդ Սարաֆյան (Արուանդ) (1888, Կոստանդնուպոլիս, Օսմանյան կայսրություն - 1917, Դամասկոս, Օսմանյան կայսրություն), հայ բժիշկ։


== Կենսագրություն ==
Ծնվել է 1888 թվականին, Կ. Պոլսի Միջագյուղ թաղամասում։ Նախնական կրթությունն ստացել է ծննդավայրի վարժարանում։
1914 թվականին ավարտել է Կ. Պոլսի Օսմանյան կայսերական բժշկական վարժարանը։ Մի քանի ամիս բժիշկ է աշխատել։
1914 թվականին սկսած Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ, և ուղարկվելով Սիրիայի ռազմաճակատ, զինվորական բժիշկ ծառայել։
1917 թվականին Պա­ղես­տի­նի ռազմաճակատում գործողությունների ժամանակ ոտքից վիրավորվել է և Դամասկոսի զինվորական հիվանդանոց տեղափոխվել։ 1917 թվականին ստացած վերքի պատճառով մի քանի ամիս հիվանդանոցում տառապել է թուրք բժիշկներից դիտավորյալ բուժում և խնամք չստանալու հետևանքով։
Մահացել է 1917 թվականի ամռանը, Դա­մաս­կո­սի զինվորական հիվանդանոցում, արյան վարակումից՝ 29 տարեկանում։
Ավելորդ չէ ասել, որ այդ ժամանակ Դամասկոսում կար Օսմանյան բժշկական համալսարան, որտեղ եվրոպական բժշկական և վիրաբուժական համալսարաններն ավարտած բարձրակարգ բժիշկներ էին աշխատում, ինչպես նաև կար ֆրանսիացի Գթության քույրերի լավ կազմակերպված հիվանդանոց, որը զինվորական իշխանությունը գրավել էր։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։ 43	Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Բորովսկոե (այլ կիրառումներ)

Բորովսկոե, կարող է վերաբերել՝


== Ուկրաինայի բնակավայրեր ==
Բորովսկոե - ավան, Ուկրաինայի Խարկովի մարզի Շևչենկոյի շրջանում
Բորովսկոե - գյուղ, Ուկրաինայի Պոլտավայի մարզի Կոտելվայի շրջանում
Բորովսկոե - գյուղ, Ուկրաինայի Վիննիցայի մարզի Շառգորոդի շրջանում


== Ռուսաստանի բնակավայրեր ==
Բորովսկոե - գյուղ Ռուսաստանի Լիպեցկի մարզի Դոբրինսկի շրջանի կազմում։
Բորովսկոե - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Թաղիկ (Գյավաշի գավառ)

Անվան այլ կիրառումների համար տե՛ս՝ Թաղիկ (այլ կիրառումներ)Թաղիկ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Խոմենկովո (գյուղ, Լիպովա Դոլինայի շրջան)

Անվան այլ կիրառումների համար տե՛ս՝ ԽոմենկովոԽոմենկովո (ուկրաիներեն՝ Хоменкове), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Խոմենկովո գյուղում բնակվում էր 68 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավիթ Ալավկաորդի

Դավիթ Ալավկա որդի (Ալավկաորդի) (նաև հայտնի է որպես Դավիթ Գանձակեցի, ծնվ.՝ մոտ 1070-80Գանձակ բնակավայրում, մահ.՝մինչև 1140), միջնադարյան հայ խոշոր իրավաբան։


== Կենսագրություն ==
Դավիթ Ալավկա որդու ծննդյան տարեթիվը ստույգ հայտնի չէ, այն համարվում 1070-1080 թվերը։ Ծնվել է պատմական ուտիքի հայաշատ Գանձակ բնակավայրում։ Բազմակողմանի զարգացած Դավիթը զբաղվել է մանկավարժությաբ, հասարակական ակտիվ գործունեությամբ։
Ալավկաորդու մահվան տարեթիվը հայտնի չէ, բայց ստույգ հայտնի է, որ 1140 թվականին նա այլևս կենդանի չէր։ Հայտնի չէ նաև նրա թաղման վայրը։


=== Իրավաբանական գործունեություն ===
Դավիթ Ալավկաորդու մասին գովեստով խոսել է Վարդան Արևելցին, նրա համարել «լծակից Հովհաննես Իմաստասերի»։ Աղվանից կաթողիկոս նշանակելիս Հայոց կաթողիկոսը հաշվի է առել Դավիթ Ալավկաորդու կարծիքը, խորհրդակցել հետը։ Եղել է ժամանակի բազմակողմանի զարգացած անձնավորություն, տիրապետել մի քանի լեզուների։ Բացի առանձին աշխատություններից գրել է իրավաբանական ստվարածավալ, 97 հոդվածներից բաղկացած «Կանոնական օրենսդրություն» աշխատությունը։ Այն կազմվել է մոտավորապես 1130 թվականին։ «Կանոնականում» անդրադարձել է իրավաբանության գրեթե բոլոր բնագավառներին։ Նա առաջինն էր, որ տվեց հայ ժողովրդի բարքերի, սովորույթների, ավանդույթների մանրամասն պատկերը։ Աշխատությունը հիմք է հանդիսացել իրավական շատ հարցերրի, խնդիրների, վիճելի դրույթների պարզաբանմանը՝ տալով դրան արդարացի և իրավաբանական պարզաբանումները, լուծումները։ Դրանով հայ հասարակայնությունը աժաջնորդվել է վճիռներ կայացնելիս։
«Կանոնական օրենսդրությունը» կազմված է նախաբանից և 97 հոդվածներից։ Պարզաբանվել ու տրվել են եկեղեցական և աշխարհիկ կանոններ և օրենքներ։ Դավթի Կանոնագիրքը հանդիսացել է հայ իրավաբանական մտքի զարգացման պայծառ ուղեցույց։ Կարծիք կա, որ Մխիթար Գոշն ու Սմբատ Գունդստաբլը իրենց դատաստանագրքերը գրելիս որոշ առումով օգտվել են Դավթի «Կանոնագրքից»։
Դավթի Ալավկաորդու «Կանոնական օրենսդրությունը» առաջին անգամ հայերեն հրատարակվել է 1953 թվականին։ Չնայած «Կանոնագիրքը» ժամանակի պետական իշխանությունների կողմից պաշտոնապես հաստատված չէր, սակայն այն հայ համայնքներում ամենուր կիրառվում էր ինչպես եկեղեցականների, այնպես և համայնքի ոաշտոնյաների կողմից, տարբեր բնույթի հարցեր կարգավորելու համար։ Ալավակաորդու «Կանոնագիրքը» համաշխարհային իրավական մտքի գագաթներից մեկը հանդիսացավ, որից հետագայում օգտվեցին ոչ միայն Հայաստանում, այլև այլ երկրներում։ Որոշ հետազոտողներ գտնվում են, որ այն գրվել է Արքայություն անունով ոմն քահանայի խնդրանքով։


== Գրականություն ==
Սերգեյ Ավագյան,  Հայ իրավաբաններ. VII-XXI դդ. (Զանգակ-97), Երևան, [[2005]] — 236 էջ. — 200 հատ։


== Ծանոթագրություններ ==
Թվաբանական սարք

Թվաբանական սարք, թվանշանային հաշվողական մեքենայի հիմնական սարքերից, որը կատարում է թվաբանական և տրամաբանական գործողություններ։ Ցանկացած թվաբանական կամ տրամաբանական գործողության կատարումը թվաբանական սարքերում վեր է ածվում տարրական գործողությունների և միկրոգործողությունների հաջորդական կամ զուգահեռ կատարման։ Թվաբանական գործողություններ են գումարումը, հանումը, բազմապատկումը, բաժանումը, արմատ հանելը ևն։ Դրանց մի մասը, ինչպես նաև աստիճան բարձրացնելը, լոգարիթմների, եռանկյունաչափական ֆունկցիաների և այլ արժեքների որոշումը հաճախ կատարվում են ստանդարտ ենթածրագրով։ ԹՏՄ-ի հիմնական գործողությունը գումարումն է, որին բերվում են մնացած թվաբանական գործողությունները։ Թվաբանական սարքը կապված է հիշող սարքի և կառավարման կենտրոնական սարքի հետ։ Բաղկացած է մի քանի ռեգիստրներից, գումարիչներից, տրամաբանական շղթաներից և կառավարման տեղական սարքից։ Թվաբանական սարքի հիմնական բնութագիրը և կառուցվածքը կախված են թվարկության համակարգից, թվերի կարգայնությունից, պահանջվող արագագործությունից, գործողությունների կատարման և նրանց արագացման ալգորիթմներից, կիրառվող սխեմաների տիպից և նրանց միջև եղած կապերից։ Ըստ գումարման կիրառվող եղանակի տարբերում են հաջորդական (թվերը գումարիչին մատուցվում են կարգ առ կարգ), զուգահեռ (բոլոր կարգերը միաժամանակ են տրվում գումարիչին) և հաջորդական-զուգահեռ կարգերը խումբ առ խումբ են տրվում գումարիչին։ Ըստ ընդունված թվարկության համակարգի թվաբանական սարք լինում է երկհիմն (առավել տարածված են), տասնհիմն և երկտասնհիմն, ըստ թվերի ներկայացման ձևի՝ ֆիքսած ստորակետով և սահող ստորակետով։
Իսլահիեի գավառակ

Իսլահիե, գավառակ Կիլիկիայում, Ադանայի նահանգում։ Կենտրոնը Իսլահիե ավանն էր։


== Պատմություն ==
Գավառակի հայերը կոտորվել կամ տարագրվել են 1909 թվականի կոտորածների և 1915 թվականի Մեծ եղեռնի ժամանակ։


== Բնակչություն ==
XIX դարի վերջերին եվրոպացիների տվյալներով գավառն ուներ 16000 բնակիչ, որոնց թվում նաև հայեր։


== Վարչական բաժանում ==
XIX դարի վերջերին գավառակն ուներ 68 գյուղ։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կոմար (գյուղ, Վելիկոնովոսյոլկովսկի շրջան)

Կոմար (ուկրաիներեն՝ Комар), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։ Հիմնադրվել է 1779 թվականին։
2001 թվականի տվյալներով Կոմար գյուղում բնակվում էր 1 705 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գամբիայի դրոշ

Գամբիայի Հանրապետության դրոշը Գամբիայի պետական խորհրդանիշերից է։ Այն սահմանված է Գամբիայի Սահմանադրությամբ և դրոշի մասին օրենքով։ Կազմված է կանաչ, կապույտ, սպիտակ և կարմիր գույներից ՝ լայնքի և երկայնքի 2։3 հարաբերակցությամբ։ Ընդունվել է 1965 թվականի փետրվարի 18-ին։


== Աղբյուրներ ==
National Flag of Gambia (անգլ.)
Բուրկինա Ֆասո

Բուրկինա Ֆասո (ֆր.՝ Burkina-Faso), պետություն Արևմտյան Աֆրիկայում։ Սահմանակից է Մալիին, Նիգերին, Բենինին, Տոգոյին, Գանային և Կոտ դ'Իվուարին։ Տարածքը՝ 274 հազար կմ²։ Մայրաքաղաքը՝ Ուագադուգու։ Բուրկինա Ֆասոն տեղական լեզուներով նշանակում է «հպարտ մարդկանց հայրենիք»։


== Անվանում ==
Մինչև 1984 թվականի օգոստոսի 4-ը կոչվել է Վերին Վոլտա (Վերին Վոլտայի Հանրապետություն)։ Անվանումը ստացել է Վոլտա գետից։ Երկրի տարածքում հոսում են այդ գետի ակունքները՝ Սև Վոլտան և Սպիտակ Վոլտան․ այստեղից էլ «վերին» մակդիրը։
Նոր անվանումը տեղական լեզուներով նշանակում է «պատվարժան մարդկանց հայրենիք»։


== Աշխարհագրություն ==


=== Ռելիեֆը ===
Մակերևույթը ալիքավոր սարավանդ է (բարձրությունը մինչև 500 մ), որի վրա բարձրանում ենմինչև 750 մ բարձրությամբ լեռներ։


== Ժողովրդագրությունը ==
Բնակչության 50 տոկոսից ավելին մոսիներ են, մնացածը՝ բոբոներ, լոբիներ, ֆուլբեններ, տուարեգներ և այլք։


== Տնտեսություն ==
Ագրարային երկիր է։ Գյուղատնտեսության առաջատար ճյուղըարոտային անասնապահությունն է։ Արտահանվող մշակաբույսերն են բամբակենին, կարիտեն (ձիթատու ծառ), գետնանուշը։ Պարենային հիմնական մշակաբույսերն են կորեկը, սորգոն, եգիպտացորենը, բրինձը։ Կան կաշեգործական, բամբակազտիչ, տեքստիլ, ձիթագործական ձեռնարկություններ։


== Պատմություն ==
20-րդ դարասկզբին եղել է Ֆրանսիայի տիրույթը։ 1960-ի հունիսիսից անկախ պետություն է։


== Աղբյուրներ ==
Վերնիցե (գմինա)

Վերնիցե (լեհ.՝ Warnice) գյուղական գմինա (գավառ) Լեհաստանում։ Զբաղեցնում է 85,86 կմ² տարածք։ Բնակչությունը հասնում է 3603 մարդու (2005 թվականի տվյալներով)։


== Արտաքին հղումներ ==
Պաշտոնական կայք
Վալյե դե Լոսա

Վալյե դե Լոսա (իսպ.՝ Valle de Losa), քաղաք Իսպանիայում։ Մտնում է Բուրգոս պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Ալֆոնս դե Բուրգոս շրջանում։ Նրա տարածքը գրավում է 126,467 կմ², իսկ բնակչությունը կազմում է 600 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 120 կմ հեռավորության վրա։


== Ծանոթագրություններ ==
Հինդուստան

Հնդստան կամ Հնդկական թերակղզի (գործածվում է նաև Հնդկական ենթամայրցամաք եզրը), թերակղզի Ասիայի հարավում։ Տարածքը շուրջ 2 միլիոն կմ²։ Հյուսիսում թերակզու պայմանական սահմանն է հանդիսանում Ինդոս գետի դելտայից մինչև Գանգես գետի դելտան անցնող գիծը։ Արևմուտքից ողողվում է Արաբական ծովի (Հնդկական օվկիանոս), իսկ արևելքից՝ Բենգալյան ծոցի ջրերով։
Հնդկական ենթամայրցամաքում են գտնվում Հնդկաստանը, Շրի Լանկան, Բանգլադեշը, Պակիստանը, ինչպես նաև Նեպալի, Բութանի, Մյանմարի և Չինաստանի որոշ հատվածներ։ Հիմնականում տեղակայված է Հնդկական երկրամասային հարթակի վրա։
Սեն Ֆարժոլ

Սեն Ֆարժոլ (ֆր.՝ Saint-Fargeol)՝ համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Մարսիյյա ան Կոմբրայ կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03231։


== Բնակչություն ==
Համայնքի բնակչությունը 2008 թվականին կազմում էր 214 մարդ։


== Տնտեսություն ==
2007 թվականի տվյալներով 108 աշխատունակ տարիքի մարդկանցից (15-64 տարեկան) 76-ը տնտեսապես ակտիվ էին, 32-ը անգործունակ (ակտիվության ցուցանիշը 70,4 %, 1999 թվականին եղել է՝ 61,5 %)։ 76 աշխատունակ բնակիչներից 69-ը աշխատում էին (40 տղամարդ և 29 կին), անաշխատանք էին 7-ը (5 տղամարդ և 2 կին)։ 32 անգործունակ մարդկանցից 7-ը աշակերտներ կամ ուսանողներ են, 15-ը թոշակառու, 10-ը անաշխատունակ էին այլ պատճառներով։


== Տեսարժան վայրեր ==
Սեն Ժյուլեն եկեղեցի (XIX դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Ֆարժոլ» (ֆրանսերեն)։ Արխիվացված օրիգինալից 2012-10-08-ին։ Վերցված է 2012-7-3 
«Սեն Ֆարժոլ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Տիրան Մարության

Տիրան Հարությունի Մարության (նոյեմբերի 24, 1911(1911-11-24), Ղարաքիլիսա, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 8, 2007(2007-11-08)), գյուղ Ղշլաղ (այժմ՝ Վանաձոր քաղաքի տարածքում) - 2007, նոյեմբերի 8), հայ խորհրդային ճարտարապետ, ՀԽՍՀ վաստակավոր շինարար (1961)։


== Կենսագրություն ==
Ավարտել է Երևանի պոլիտեխնիկական ինստիտուտի ճարտարապետական բաժինը (1937)։ 1939 թվականից աշխատել է «Հայհիդրոնախագիծ» ինստիտուտում (1952 թվականից՝ գլխավոր ճարտարապետ)։
Հեղինակ է Սևանի (վերերկրյա մասի), Աթարբեկյանի, Գյումուշի, Արզնու, Երևանի, Տաթևի ու Բուի (Գանա, Աֆրիկա, վերջին երկուսը՝ Ռ․ Ա․ Յագուբովի և Ս․ Բ․ Պետրոսյանի հետ), Շամբի, Սպանդարյանի, Զարամագի I, II (Հյուսիսային Օսեթիա), նաև գյուղական շուրջ 10 ՀԷԿ-երի համալիրների ճարտարապետական մասի։
Մարությանի նախագծերով ստեղծվել են 250-ից ավելի կառույցներ, այդ թվում՝ մշակույթի տներ և ակումբներ, աղբյուր-հուշարձաններ, ուսումնական մանկական և առողջական հաստատություններ, բնակելի տներ (Երևանի Ազատության պողոտայի սկզբնամասը, Մոսկովյան և Դեմիրճյան փողոցներում), մեծ թվով գյուղական և ավանային բնակավայրեր՝ Լուսավան (այժմ՝ Չարենցավան), Լուսակերտ, Արզնի (այժմ՝ Առողջաբան N1), Գագարին, Գառնի և այլն։


== Գրականություն ==
Հայ ճարտարապետության վարպետները. Տիրան Հարությունի Մարության, Երևան, 2002։


== Պատկերասրահ ==

		


== Ծանոթագրություններ ==


== Արտաքին հղումներ ==
Ճարտարապետ Տիրան Մարության
Վահան (աղանդապետ)

Անվան այլ կիրառումների համար տե՛ս՝ Վահան (այլ կիրառումներ)Վահան (ծննդյան և մահվան թվականները անհայտ), Պավլիկյան շարժման հայազգի առաջնորդ է, թվով վեցերորդ աղանդապետը։ Գործել է VIII դարի վերջից IX սկզբին, հավանաբար Նեոկեսարիայի շրջանում (Փոքր Հայք)։ Բյուզանդական աղբյուրները Վահանին անվանում են «զազիր» մականվամբ, գրում, թե իբրև ապօրինածին էր։ Վահանն ապավինել է իր նախորդի՝ Հովսեփ Լպափրոդիակոսի գաղափարներին, Սերգիոս Տյուքիկոսի գաղափարական նորամուծությունների դեմ գլխավորել պահպանողական թևը։ Վահանը և նրա կողմնակիցները՝ «վահանյանները», այդ պայքարում պարտություն են կրել։ Աղանդապետ է դարձել Սերգիոս Տյուքիկոսը։


== Ծանոթագրություններ ==
Բլդաձոր

Բլդաձոր, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Օլթի քաղաքից 27-28 կմ հարավ-արևմուտք, Օլթի գետի ձախ կողմի վտակներից մեկի ստորին հոսանքի ափին։


== Աշխարհագրություն ==
Տարածքը լեռնային էր և անտառազուրկ։


== Բնակչություն ==
XX դարի սկզբին ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պանսկոե-3

Պանսկոե-3 (ռուս.՝ Панское-3), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մետամոդեռնիզմ

Մետամոդեռնիզմ(անգլ.՝ Metamodernism) էսթետիկայի, փիլիսոփայության, և մշակույթի պատկերացումների ամբողջություն, որոնք բխում են պոստմոդեռնիզմից և հակադրվում դրան։ Սահմանումներից մեկի համաձայն՝ մետամոդեռնիզմը զսպանակային տատանում է մոդեռնիզմի և պոստմոդեռնիզմի միջև։ Մետամոդեռնիզմը երբեմն նույնացվում է պոստ-պոստմոդեռնիզմի հետ։


== Եզրույթի պատմական զարգացումը ==
Մետամոդեռնիստ եզրը առաջին անգամ ի հայտ է եկել 1975 թվականին, երբ Զավարզադեն օգտագործում էր այն նկարագրելու համար 1950-ականների կեսերից ամերիկյան գրականության մեջ ի հատ եկած էսթետիկ ուղղությունները։
Արդեն 1999 թվականից սկսած՝ մետամոդեռնիզմը սահմանվում էր, որպես «մոդեռնիմին և պոստմոդեռնիզմին ուղղված մարտահրավեր և դրանց ընդլայնում»2002 թվականից առավել տարածված էր մետամոդեռնիզմ եզրը մոդեռնիստական մեթոդին վերադարձի տենդենցը նկարագրելու համար օգտագործելը։ 2007 թվականին, սակայն, մետամոդեռնիզմը բացատրվել է, որպես որոշակիորեն պոստոմդեռնիզմից բխող, որոշակիորեն դրան հակարդվող, որոշակիորեն դրան հղվող ուղղություն, որը գալիս է ապացուցելու, որ միայն շարունակականության պայմաններում է հնարավոր ընդլայնել ժամանակակից գրական և մշակութային ֆենոմենի բնույթը։


=== Ֆերմյուլենը և Վան դեն Ակկերը ===
2010 թվականին հոլանդացի մշակութային տեսաբաններ Տիմոթեուս Ֆերմյուլենը և Ռոբին վան դեն Ակկերը առաջարկեցին մետամոդեռնիզմը՝ որպես պոստ-պոստմոդեռնիզմի խնդրի լուծում։ Իրենց Նոթեր մետամոդեռնիզմի վերաբերյալ (անգլ.՝ Notes on Metamodernism) էսսեում նրանք ցույց են տալիս, որ 2000-ականները նշանավորվեցին մոդեռնիստական մեթոդի վերադարձով և չկարողացան անհրաժեշտ անդրադարձ կատարել 1980-ականների և 1990-ականների պոստմոդեռն մտքին։ Նրանց համաձայն՝ մետամոդեռն զգայունակությունը կարելի է բացատրել, որպես «տեղեկացված միամտություն, պրագմատիկ իդեալիզմ», ինչը տիպական պատասխան է ժամանակակից համընդհանուր փոփոխություններին, ինչպես գլոբալ տաքացումը, ֆինանսական ճգնաժամը, քաղաքական անկայունությունը և թվային հեղափոխությունը Նրանք պնդում են, որ «հարաբերականության, հեգնանքի և պաստիշի պոսմոդեռն մշակույթը» ավարտվել է և փոխարինվել նոր մշակութային դոմինանտով, որը շեշտը դնում է ձևափոխման, աֆֆեկտի և պատմասացության վրա և հանդիսանում է հետգաղափարական վիճակ։ Այս կոնտեքստում meta- մասնիկը դիտվում է ոչ որպես լատիներեն նախածանց, այլ հղում է տալիս Պլատոնի մետաքսուին, որը նկարագրվում է նրա «Սիմպոզիում»-ում և ցույց է տալիս հակադիր բևեռների միջև շարունակական տատանում։


== Ծանոթագրություններ ==
Կաղամարի խաղ

«Կաղամարի խաղ» (անգլ.՝ Squid Game, կորեերեն՝ 오징어게임), հարավկորեական դրամա սերիալ գոյատևման մասին, որը գրվել և նկարահանվել է ռեժիսոր Հվան Դոնհյուքի կողմից։ Սերիալը բաղկացած է ինը սերիաներից։ Թողարկվել է 2021 թվականի սեպտեմբերի 17-ին Նեթֆլիքսում։


== Սերիաներ ==


== Սյուժե ==
456 մարդ, որոնք իրենց կյանքում ունեցել են ֆինանսական դժվարություններ, հրավիրվում են մասնակցելու խորհրդավոր գոյատևման խաղի։ Մասնակցելով ավանդական մանկական խաղերի շարքին, որոնք սակայն մահացու են, նրանք իրենց կյանքը վտանգի տակ են դնում 45,6 միլիարդ վոն (38,5 միլիոն ԱՄՆ դոլար) մրցանակի համար, որը ստանալու է միայն խաղի վերջին հաղթողը։


== Դերերում ==
Աղբյուր։
Լի Չոնջե՝ Սոն Գիհուն (No. 456)Վարորդ և խաղամոլ։ Նա ապրում է իր մոր հետ, ամուսնալուծված է կնոջ հետ և փորձում է աջակցել դստերը ֆինանսապես։ Նա մասնակցում է խաղին, որպեսզի վերադարձնի իր պարտքերը։Փաք Հեսու՝ Չո Սանու (No. 218)Նա սովորել է Սեուլի ազգային համալսարանում և խաղում հայտնվել է իր հաճախորդներից գումար գողանալու պատճառով։Վի Հա Ջուն՝ Հվան ՋունհոՈստիկանության սպա, որը մտնում է խաղի մեջ իր կորած եղբորը գտնելու համար։Օ Յանսու՝ Օ Իլնամ (No. 001)Ծեր տղամարդ, որն ունի գլխուղեղի ուռուցք և նախընտրում է խաղալ խաղն ու մեռնել քան սպասել իր մահվանը դրսում։Հո Յոն Չոն՝ Քան Սեբյոկ (No. 067)Հյուսիսկորեացի փախստական, որը մտնում է խաղի մեջ բրոքերին վճարելու համար, որը կվերադարձնի իր ընտանիքի անդամներին Հյուսիսային Կորեայից։Հո Սոնթե՝ Չան Դեքսու (No. 101)Գանգստեր, որը մասնակցում է խաղին իր պարտքերը վճարելու համար։Քիմ Չուրեն՝ Հան Մինյո (No. 212)Խորհրդավոր և մանիպուլյատիվ կին, որը պնդում է, որ նա աղքատ միայնակ մայր է։Թրիփաթի Անուփամ՝ Աբդուլ Ալի (No. 199)Օտարերկրացի աշխատող մարդ, որը Պակիստանից է, մասնակցում է խաղին իր ընտանիքը պահելու համար, երբ նրան բոսը ամիսներով հրաժարվում է վճարել իր աշխատանքի համար։Յու Սոնջու՝ Բյոնգի (No. 111)Բժիշկը, որը գաղտնի աշխատում է պահակների խմբի հետ, որոնք վաճառում են մահացած մասնակիցների օրգանները, իսկ դրա դիմաց նրանք բժշկին պատմում են մյուս խաղերի մասին։Լի Յումի՝ Ջիյոն (No. 240)Երիտասարդ աղջիկ, որը դուրս է եկել բանտից իր դաժան հոր սպանությունից հետո։


== Ծանոթագրություններ ==


== Արտաքին հղումներ ==
Կաղամարի խաղը հայերեն թարգմանությամբ [ սեզոն 1 | սեզոն 2 ]
Խարիս Յուսուպով

Խարիս Մունասիպովիչ Յուսուպով (բաշկիր.՝ Харис Монасип улы Йосопов, օգոստոսի 24, 1929(1929-08-24), Արկաուլովո, Սալավատսկի շրջան - հունիսի 7, 2009(2009-06-07), Չելյաբինսկի մարզ, Ռուսաստան), խորհրդային բաշկիր ըմբշամարտիկ, Չելյաբինսկում հիմնել է ձյուդոյի հարավուրալյան դպրոցը։


== Կենսագրություն ==
1958 թվականին ավարտել է Չելյաբինսկի մանկավարժական ինստիտուտը։
1958-1960 թվականներին եղել է «Սպարտակ» ԿՄԸ-ի մարզիչը, Կումերտաուի ՋԷԿ-ի ֆիզկուլտուրայի հրահանգիչ։
1960 թվականին Չելյաբինսկում հիմնել է ձյուդոյի ուրալյան դպրոց։
1960-1970-ական թվականներին եղել է Չելյաբինսկի շտուրմանների բարձրագույն ավիացիոն ուսումնարանի ֆիզդաստիարակության դասախոս, «Դինամո» մարզական միության մարզային խորհրդի ավագ մարզիչ (ավագ, 1969)։
1969-1988 թվականներին (17 տարի) եղել է ԽՍՀՄ ձյուդոյի հավաքականի մարզիչ։
1970-1973 թվականներին եղել է Օմսկի ֆիզկուլտուրայի ինստիտուտի Չելյաբինսկի մասնաճյուղի ավագ դասախոս։
1973 թվականին աշխատել է Չելյաբինսկի ֆիզկուլտուրայի ինստիտուտում, վարել է ըմբշամարտի ամբիոնը, 1995 թվականից՝ պրոֆեսոր։
1969-1988 թվականներին եղել է ԽՍՀՄ պատանիներին և երիտասարդների հավաքականների մարզիչ։
1993 թվականից Չելյաբինսկում անցկացվել են ձյուդոյի Խ. Մ. Յուսուպովի անվան միջազգային մրցաշարեր։


== Ծանոթագրություններ ==


== Արտաքին հղումներ ==
Скончался основатель южноуральской школы дзюдо Харис Юсупов(չաշխատող հղում)
Юсупов Харис Мунасипович в энциклопедии Башкортостан(չաշխատող հղում)
Харис Юсупов или «папа Ю»
Валерий Китченко, пресс-атташе учебного Центра олимпийской подготовки и федерации дзюдо Челябинской области: «28.12.09 — Турнир памяти Юсупова в Челябинске»
Памяти Мастера(չաշխատող հղում)
Դիկովո (գյուղ, Գլոբինոյի շրջան)

Դիկովո (ուկրաիներեն՝ Дикове), գյուղ Ուկրաինայի Պոլտավայի մարզի Գլոբինոյի շրջանում։
Տարածքը՝ 0,02 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քվասաթալի

Քվասաթալի (վրաց.՝ ქვასათალი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1040 մետր բարձրության վրա։ Շրջկենտրոն Գորիից հեռու է 10 կմ։


== Ծանոթագրություններ ==
(5099) Իանբենքս

(5099) Իանբենքս (անգլ.՝ Iainbanks), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 16-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,48439 ա. մ., առավելագույնը մոտենում է 2,3547 ա. մ. հեռավորության վրա և հեռանում 2,6141 ա. մ.։ Արեգակի շուրջ մեկ ամբողջական պտույտ է կատարում 1430,3 երկրային օրվա ընթացքում, իր ուղեծրով շարժվելով միջինում 0,251695 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5099) Իանբենքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոբերտ Կոնդախսազով

Ռոբերտ Աբգարի Կոնդախսազով (հուլիսի 26, 1937(1937-07-26), Թբիլիսի, Վրացական ԽՍՀ, ԽՍՀՄ - հունիսի 23, 2010(2010-06-23), Մոսկվա, Ռուսաստան), վրացահայ նկարիչ։ Վրացական ԽՍՀ վաստակավոր նկարիչ։ ԽՍՀՄ նկարիչների միության անդամ (1968)։


== Կենսագրություն ==
Ռոբերտ Կոնդախսազովը ծնվել է 1937 թվականին Թբիլիսիում, բժիշկների ընտանիքում։ Դպրոցն ավարտելուց հետո ընդունվել է Թբիլիսիի գեղարվեստի ակադեմիայի գեղանկարչության բաժինը, որն ավարտել է 1963 թվականին (Վ. Շուխաևի և Ս. Կոբուլաձեի դասարան)։ Ավարտելուց հետո աշխատել է դիզայնի, ինտերիերի ձևավորման, գրքային գրաֆիկայի բնագավառում։ 1990-ական թվականներին Կոնդախսազովի մոտ նկատելի են դառնում ոճային փոփոխությունները՝ գեղանկարները դառնում են սև-սպիտակ, հիմնական ուշադրությունը կենտրոնանում է առաջնային ֆորմաների վրա։
Ցուցադրվել սկսել է 1964 թվականից։ Առաջին ցուցահանդեսը կազմակերպվել է 1989 թվականին, Թբիլիսիում, այնուհետև՝ 2000, 2003 թվականներին։
2005 թվականից բնակվում է Մոսկվայում։ 2006 թվականին Ռուսաստանի պետական հումանիտար համալսարանի թանգարանային կենտրոնում տեղի է ունեցել Կոնդախսազովի «Այլ արվեստ» անհատական ցուցահանդեսը։ 1989 թվականին անհատական ցուցահանդես է ունեցել Թբիլիսիի նկարիչների տանը։
Ստեղծագործությունները գտնվում են Վրաստանի պետական պատկերասրահում, Թբիլիսիի, Երևանի, Մոսկվայի, Ֆրանսիայի, ԱՄՆ-ի, Նիդերլանդների, Բելգիայի, Հունաստանի, Իսրայելի և Ավստրիայի մասնավոր հավաքածուներում։


== Ստեղծագործություններ ==
«Ջարդ», 1986
«Հին քաղաք», 1991
«Նատյուրմորտ», 1995
«Կակտուս», 1999
«Լողասենյակ», 1998
«Պատշգամբ», 1993
«Լվացարան», 1999


== Ծանոթագրություններ ==


== Գրականություն ==
Ноев Ковчег. Информационно-аналитическая газета армянской диаспоры стран СНГ. N 4 (62) Май 2003 года


== Արտաքին հղումներ ==
Ֆեյսբուքյան պաշտոնական էջը
«Мастер в Храме Живописи» — статья о Роберте Кондахсазове, Журнал «Русский Клуб», июль, 2010 (№ 7)
Статья о Кондахсазове «Изысканность и аскеза творца», Владимир САРИШВИЛИ(չաշխատող հղում)
Незаконченные тетради, Роберт Кондахсазов, «Дружба Народов» (2011, № 9)
Роберт Кондазсазов, Незаконченные тетради. Журнал «Русский клуб»
Ցուցահանդես Ռոբերտ Կոնդախսազովի հիշատակին
Սևծովյան ջազ փառատոն

Սևծովյան ջազ փառատոն (վրաց.՝ შავი ზღვის ჯაზ-ფესტივალი), միջազգային ջազ փառատոն, որը յուրաքանչյուր տարի կազմակերպվում է Վրաստանի Բաթում քաղաքում։ Սովորաբար ջազ փառատոնը տեղի է ունենում հուլիս ամսին։ Բացի Բաթում քաղաքից, փառատոնը կազմակերպվում է նաև Վրաստանի մերձափնյա այլ քաղաքներում և գյուղերում։ Վրաստանի ամենահայտնի երկրորդ ջազ փառատոնը Թբիլիսիի ջազ փառատոնն է։
Փառատոնը հիմնադրվել է 2007 թվականին։ Տարիների ընթացքում փառատոնի երգացանկում տեղի են ունեցել էական փոփոխություններ։ Մասնավորապես, ջազ երաժշտությունից բացի փառատոնի երգացանկում ավելացվել են նաև ռոք, R&B, սոուլ, դիսկո, ֆանկ և հիփ-հոփ ժանրի երաժշտությունները։ Փառատոնին մասնակցում են ինչպես վրացի, այնպես էլ արտասահմանյան կատարողներ։ Փառատոնին հանդես եկած հայտնի երգիչներից են Ջորջ Քլինթոնը, Snoop Dogg-ը, Լիզա Սթենսֆիլդ, The Prodigy-ին և Ռոբերտ Պլանտը։ 2016 թվականի հուլիսի 15-24-ը տեղի ունեցած Սևծովյան 10-րդ ջազ փառատոնը եղել է փառատոնի պատմության ամենամեծ միջոցառումը։


== Ծանոթագրություններ ==
(4617) Զադունայսկի

(4617) Զադունայսկի (անգլ.՝ Zadunaisky), աստերոիդ աստերոիդների գոտու արտաքին մասում։ Հայտնաբերվել է 1976 թվականի փետրվարի 22-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 3,212991 ա. մ., առավելագույնը մոտենում է 2,9974 ա. մ. հեռավորության վրա և հեռանում 3,4286 ա. մ.։ Արեգակի շուրջ մեկ ամբողջական պտույտ է կատարում 2103,6 երկրային օրվա ընթացքում, իր ուղեծրով շարժվելով միջինում 0,171135 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4617) Զադունայսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պալուպիհյա

Պալուպիհյա (էստ․՝ Palupõhja), գյուղ Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բլուր (Օվաջըկի գավառ)

Անվան այլ կիրառումների համար տե՛ս՝ Բլուր (այլ կիրառումներ)Բլուր, գյուղ Արևմտյան Հայաստանում, Խարբերդի վիլայեթի Օվաջիկի գավառակում։ Գտնվում էր Բալու քաղաքից 77-78 կմ հյուսիս-արևելք, Փերիսու գետի աջ ափին, անտառապատ սարալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ո՞վ ասաց մյաու

Ո՞վ ասաց «մյաու», խորհրդային տիկնիկային մուլտֆիլմ` նկարահանված Վլադիմիր Սուեևի համանուն հեքիաթի հիման վրա։ Այն պատմում է հետաքրքրասեր շան և աշխարհի հետ նրա առաջին ծանոթության մասին։ Համարվում է Վլադիմիր Դեգտյարովի լավագույն մուլտֆիլմերից մեկը։ Հասցեագրված է մանուկներին և նվիրված է աշխարհաճանաչման ձգտմանը, որը հատուկ է մարդուն։


== Սյուժե ==
Շան փոքրիկ ձագն արթնանում է, երբ ինչ-որ մեկն ասում է մյաու, և անպայման ուզում է պարզել, թե ով է դա... Շան ձագը գնում է որոնելու նրան։ Բոլոր նրանց, ում հանդիպում է, նա հարցնում է. «Ո՞վ ասաց մյաու»։ Դրանք էին աքլորը, մուկիկը, մեծ շունը, մեղուն, գորտը։ Միայն տուն վերադառնալուց հետո է նա իմանում, որ դա կատուն էր։


== Հեղինակներ ==
Սցենարի հեղինակ` Վլադիմիր Սուտեև
Ռեժիսոր` Վլադիմիր Դեգտյարյով
Բեմադրող նկարիչ` Վլադիմիր Դանիլևիչ
Նկարիչ` Իրինա Սվետլիցա (ենթագրերում նշված չէ)
Օպերատորներ` Միխայիլ Կամենեցկի, Թեոդոր Բունիմովիչ
Կոմպոզիտոր` Սիգիզմունդ Կաց
Հնչյունային օպերատոր` Գեորգի Մարտինյուկ
Նկարչի օգնական` Ա. Տյուրին
Մոնտաժողի օգնական՝ Վերա Գոկկե
Խմբագիր` Բորիս Վորոնով
Մուլտիպլիկատոր տիկնիկավարներ` Պավել Պետրով, Վլադիմիր Պուզանով, Վյաչեսլավ Շիլոբրեև, Լև Ժդանով
Տիկնիկները և դեկորացիաները ստեղծել են` Պավել Գուսեև, Ֆ. Ալեյնիկով, Գենադի Լյուտինսկի, Վ. Կալաշնիկովա
Ղեկավար` Ռոման Գուրով
Ֆիլմի տնօրեն՝ Նատան Բիտման
Դերերը կրկնօրինակել են`
Ռինա Զելյոննայա — շան ձագ
Ալեքսեյ Կելբերեր — աքլոր
Յուրի Խրժանովսկի — գորտ/շան հաչոց
Ալեքսանդր Բարանով — շուն
Տատյանա Ռեշետնիկովա — մուկիկ
Անատոլի Շուկին


== Պարգևներ ==
1963 — Անսի Անեսիի անիմացիոն ֆիլմերի միջազգային փառատոնի մրցանակ մանկական լավագույն ֆիլմի համար։


== Հետաքրքիր փաստեր ==
«Ո՞վ ասաց մյաու» մուլտֆիլմի հատվածը օգտագործվել է «Սև կատու» կարճամետրաժ երաժշտական հեռուստաֆիլմում (1989)։


== Վերաթողարկում ==
Մուլտֆիլմը բազմիցս թողարկվել է VHS և DVD հավաքածուներում։

Լավագույն խորհրդային մուլտֆիլմեր, Studio PRO Video, (1990), մուլտֆիլմեր
«Սոյուզմուլտֆիլմ հավաքածու № ?», «Союз» ստուդիա, (1994), մուլտֆիլմեր
«Հեքիաթներ մանուկների համար։ Վ. Սուտեև» (Վ. Սուտեևի հեքիաթների հիման վրա ստեղծված մուլտֆիլմերի հավաքածու), Սոյուզմուլտֆիլմ, DVD, տարածող` «Союз», մուլտֆիլմեր սկավառակի վրա՝ «Նավակ» (1956), «Ո՞վ ասաց մյաու» (1962), «Ձկնորս կատուն» (1964), «Քեռի արջը» (1970), «Ի՞նչ թռչուն է սա» (1955), «Մի պարկ խնձոր» (1974), «Աքլորը և ներկերը» (1964), «Грибок-теремок» (1958)
«Կատվի տունը», Սույուզմուլտֆիլմ, DVD, տարածող` «Крупный план», մուլտֆիլմեր սկավառակի վրա՝ «Կատվի տունը» (1958), «Ո՞վ ասաց մյաու» (1962), «Շունն ու կատուն» (1955), «Կատուն, որն զբոսնում էր ինքն իրեն» (1968), «Чучело-Мяучело» (1982), «Կատուն Լիզյուկովի փողոցից» (1988):


== Ծանոթագրություններ ==


== Գրականություն ==
Сутеев В. Сказки-мультфильмы В. Сутеева. — АСТ, 2011. — 160 с. — (Сказки-мультфильмы). — ISBN 978-5-17-073721-5, 978-5-17-073720-8 («Кто сказал „мяу“?» — c.33). Сказки и иллюстрации к ним — Владимира Сутеева.


== Արտաքին հղումներ ==
Кто сказал «мяу»?(անգլ.) ֆիլմը Internet Movie Database կայքում
Мультфильм на Аниматор.ру
Անդրանիկ Հարությունյան (դերասան)

Անվան այլ կիրառումների համար տե՛ս՝ Անդրանիկ Հարությունյան (այլ կիրառումներ)Անդրանիկ Հարությունյան (1982 մարտի 8, Երևան, Հայկական ԽՍՀ, ԽՍՀՄ), հայ դերասան։


== Կենսագրություն ==
2004 թվականին ավարտել է Երևանի պետական Կամերային թատրոնին կից ստուդիան և սկսել աշխատել՝ որպես դերասան։ Աշխատել է Հայկական Երկրորդ և «Յան TV» հեռուստաընկերություններում, որտեղ նկարահանվել է «Շոու 1-02», «Պահմտոցի» և այլ հաղորդումներում։


== Պարգևներ, մրցանակներ ==
2011 թվականին ՀՀ մշակույթի նախարարության կողմից պարգևատրվել է շնորհակալագրով։


== Ծանոթագրություններ ==
Գրաբֆելդի Բադ Քյոնիգսհոֆեն

Գրաբֆելդի Բադ Քյոնիգսհոֆեն (գերմ.՝ Bad Königshofen im Grabfeld), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 6907 մարդ (դեկտեմբերի 31, 2010 թվական)։ Զբաղեցնում է 69,52 կմ² մակերես տարածք։ Թվային ինդեքս՝ 09 6 73 141
Կարակուլ (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԿարակուլԿարակուլ (ռուս.՝ Каракуль, բաշկիրերեն՝ Ҡаракүл), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սլովակիայի ազգային պարկեր

Սլովակիայի ազգային պարկերի համակարգը ներառում է ինը պարկ։ Ազգային պարկերը բնության պահպանվող տարածքների ու օբյեկտների մի մասն են. դրանք վերահսկվում են շրջակա միջավայրի պահպանության նախարարության կողմից և ներառում են հետևյալ կատեգորիաները.

Ազգային պարկ (սլովակ.՝ Národný park, կրճատ՝ NP)
Պահպանվող լանդշաֆտային շրջան (Chránená krajinná oblasť, CHKO)
Բնության ազգային արգելոց (Národná prírodná rezervácia, NPR)
Բնության արգելոց (Prírodná rezervácia, PR)
Բնության ազգային հուշարձան (Národná prírodná pamiatka, NPP)
Բնության հուշարձան (Prírodná pamiatka, PP)
Պահպանվող տարածք (Chránený areál, CHA)
Պեյզաժի պահպանվող տարր (Chránený krajinný prvok, CHKP)
Թռչունների ձմեռման պահպանվող տարածք (Chránené vtáčie územie, CHVÚ)
Պահպանվող ծառ (Chránený strom, CHS)


== Ազգային պարկեր ==


== Ծանոթագրություններ ==


== Արտաքին հղումներ ==
Ազգային պարկերը Սլովակիայի զբոսաշրջության նախարարության կայքում Archived 2010-07-17 at the Wayback Machine.
Բերդյանսկի շրջան

Բերդյանսկի շրջան (ուկրաիներեն՝ Бердянський район), շրջան Ուկրաինայի Զապորոժիեի մարզում։
Ստեղծվել է 1958 թվականին։ Վարչական կենտրոնը՝ Բերդյանսկ։


== Աշխարհագրություն ==
Շրջանի տարածքի մակերեսը կազմում է 1776 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 26031 մարդ։ Բնակչության խտությունը կազմում էր 14,66 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Բաբաևսկի շրջան

Բաբաևսկի շրջան (ռուս.՝ Бабаевский муниципальный район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1927 թվականին։ Վարչական կենտրոնը՝ Բաբաևո։


== Աշխարհագրություն ==
Շրջանի տարածքի մակերեսը կազմում է 9200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22853 մարդ։ Բնակչության խտությունը կազմում էր 2,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աղի ջրեր

Աղիջրեր, վայր Հայաստանում։ Հիշատակել է արաբ մատենագիր Իբն ալ-Ասիրը։ Աշխարհագրական դիրքն ու բնույթը՝ անորոշ։


== Ծանոթագրություններ ==
Զալուչիե (գյուղ, Չեմերովեցի շրջան)

Զալուչիե (ուկրաիներեն՝ Залуччя), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Զալուչիե գյուղում բնակվում էր 807 մարդ։ Բնակավայրը զբաղեցնում է 3132 կմ² տարածք։ Բնակչության խտությունը կազմում էր 257,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցյուրիխի համալսարան

Ցյուրիխի համալսարան (գերմ.՝ Universität Zürich), Շվեյցարիայի ամենամեծ համալսարանը, որտեղ այժմ սովորում է ավելի քան 26000 ուսանող։


== Պատմություն ==
Ցյուրիխի համալսարանը Շվեյցարիայի լավագույն երեք համալսարաններից մեկն է համարվում, մյուս երկուսը Ցյուրիխի տեխնիկական բարձրագույն դպրոցն (ETHZ) է և Ժնևի համալսարանը (UNIGE)։ Հիմնադրվել է 1833 թվականին՝ Ու. Ցվինգլիի դպրոցի (1523) հիման վրա։ Այժմ համալսարանում գործում են արվեստի, տնտեսագիտության, իրավաբանական, բժշկական, գիտական, աստվածաբանական և անասնաբուժական ֆակուլտետներ։ Համալսարանին կից գործում են բուսաբանական այգի և թանգարան (հիմնադրվել է 1836 թ), կենսաբանական (1837), հնէաբանական (1956) թանգարաններ, գիտական գրադարան։


== Ծանոթագրություններ ==
Udemy

Udemy.com, առցանց ուսուցման հարթակ։ Ի տարբերություն ավանդական համալսարանի դասընթացների, Udemy-ին ցանկացած տեսակի փորձագետների համար հարթակ է տրամադրում, որը կարող է առաջարկվել հանրությանը, անվճար կամ վճարովի։ Udemy-ին տրամադրում է գործիքներ, որոնք հնարավորություն են տալիս օգտվողներին ստեղծել դասընթաց, խթանել և գումար վաստակել ուսանողների ուսման վարձավճարներից։
Համալսարանի համար ներկայումս վարկանիշ ունեցող դասընթացներ չկան։ Ուսանողները հիմնականում դասընթացներ են անցնում, որպեսզի  բարելավեն աշխատանքի հմտությունների։ Որոշ դասընթացներ տրամադրվում են տեխնիկական հավաստագրման համար։ Udemy-ին հատուկ ջանքեր է գործադրել կորպորատիվ դասավանդողների ներգրավելու համար, ովքեր ձգտում են իրենց ընկերությունների աշխատակիցների համար ստեղծել դասընթացներ։ Օրինակ, PayPal- ն ծառայություն օգտագործել է իր աշխատակիցներին վերապատրաստելու`Node.js գրելու համար։
2017-ի դրությամբ կայքէջում առկա են ավելի քան 55,000 դասընթացներ։


== Ծանոթագրություններ ==
Քյոնիգս Վուստերհաուզեն

Քյոնիգս Վուստերհաուզեն (գերմ.՝ Königs Wusterhausen), քաղաք Գերմանիայում, Բրանդենբուրգի տարածքում։
Մտնում է Դամե Շպրեվալդ շրջանի կազմի մեջ։ Բնակչությունը 33 981 մարդ է (2010 թվականի դեկտեմբերի 31–ի տվյալներով)։ Զբաղեցնում է 95,82 կմ² տարածք։ Պաշտոնական կոդը՝ 12 0 61 260։
Քաղաքը ստորաբաժանվում է 7 քաղաքային համայնքների։


== Արտաքին հղումներ ==
Պաշտոնական էջ


== Ծանոթագրություններ ==
Պեկարի (գյուղ, Կոնոտոպի շրջան)

Պեկարի (ուկրաիներեն՝ Пекарі), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Պեկարի գյուղում բնակվում էր 611 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիխի

Անվան այլ կիրառումների համար տե՛ս՝ Տիխի (այլ կիրառումներ)Տիխի (լեհ.՝ Tychy [ˈtɨxɨ], գերմ.՝ Tichau), քաղաք Լեհաստանի Սիլիզիա վոևոդությունում։ Գտնվում է Կատովիցե քաղաքից 20 կմ հարավ։ Զբաղեցնում է 81,72 կմ² տարածք։ 2014 թվականի դեկտեմբերի 31-ի տվյալներով բնակիչների թվաքանակը եղել է 128 621։
Քաղաքը ներկայումս զբաղեցնում է 26-րդ տեղը ըստ բնակչության թվաքանակի և 46-րդ տեղը ըստ տարածքի։


== Տրանսպորտ ==
Քաղաքում է գործում Լեհաստանի տրոլեյբուսների ցանցերից մեկը։ Տրանսպորտը զարգացման փուլում է։ Քաղաքի միջով անցնում է երկաթուղին, որ Կատովիցեից տանում է լեհասլովակյան սահմանային Զվարդան-Սկալիտե անցումի մոտ։


== Տնտեսություն ==
Քաղաքում է գտնվում Լեհաստանի ամենահին գարեջրի գործարանը, որը հիմնադրվել է XVIII դարում։ Ինչպես նաև FIAT Group-ի ավտոմեքենաշինական խոշոր գործարաններից մեկը։ Շատ բնակիչներ աշխատում են Կատովիցեի մեգապոլիսի այլ քաղաքներում։


== Սպորտ ==
Քաղաքում կա մի մեծ ձմեռային մարզադաշտ, որը հոկեյի GKS Tychy թիմի տնային մրցասպարեզն է։ Գործում է նաև համանուն ֆուտբոլային ակումբ։


== Համայնապատկեր ==


== Քույր քաղաքներ ==
Կասինո,  Իտալիա
Մարզան Հելեսդորֆ,  Գերմանիա
Հուդիգե,  Շվեդիա


== Ծանոթագրություններ ==
Ջրառու կառույց

Ջրառու կառույց, ջրառու, հիդրոէներգետիկայի, ջրամատակարարման, ոռոգման և այլ նպատակների համար բաց ջրավազանից (գետից, լճից, ջրամբարից) ջրի ընդունման համար ծառայող հիդրոտեխնիկական կառույց։ Ջրառու կառույցը պետք է ապահովի ջրտարի (ջրանցք, խողովակաշար, թունել և այլն) մեջ տրված ծավալով, պահանջվող որակի և ջրի սպառման գրաֆիկի համաձայն ջրի բացթողումը։ Տարբերում են․ հիդրոէլեկտրակայանների Ջրառու կառույցներ՝ ցածրճնշումային և խորքային, որոնք մտնում են հիդրոհանգույցի կառույցների կազմի մեջ, ջրամատակարարման համակարգերի Ջրառու կառույցներ (ջրընդունիչներ), առավել տարածված գետային Ջրառու կառույցներ՝ առափնյա, հունային, լողացող, շերեփաձև, ոռոգման (առանց պատվարի և պատվարով)։
Աստերոիդների ցանկ (32601-32700)

Աստերոիդների ցանկ (32501-32600)  • Աստերոիդների ցանկ  • Աստերոիդների ցանկ (32701-32800)
 Աստերոիդների ցանկ (32501-32600)  • Աստերոիդների ցանկ  • Աստերոիդների ցանկ (32701-32800)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Բրանդոն Ուիլյամս

Բրանդոն Ուիլյամս (անգլ.՝ Brandon Williams, սեպտեմբերի 3, 2000(2000-09-03), Մանչեսթեր, Մեծ Մանչեսթեր, Հյուսիսարևելյան Անգլիա, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Յունայթեդի կազմում։ Խաղում է ձախ պաշտպանի դիրքում։


== Ակումբային կարիերա ==


=== Մանչեսթեր Յունայթեդ ===
Ուիլյամսը Մանչեսթեր Յունայթեդի ակադեմիայի սան է։ Իր առաջին պրոֆեսիոնալ պայմանագիրը կնքեց 2018 թվականի ապրիլի 30-ին։ 2019 թվականի մարտին անգլիացին Մանչեսթեր Յունայթեդի առաջին թիմի հետ մեկնեց Փարիզ՝ Պարի Սեն-Ժերմենի դեմ խաղի համար, սակայն չներառվեց թիմի հայտացուցակում։ Իր պրոֆեսիոնալ դեբյուտը նշեց 2019 թվականի սեպտեմբերի 25-ին՝ փոխարինելով Ֆիլ Ջոնսին Անգլիայի լիգայի գավաթի Ռոչդեյլի դեմ խաղում։ Առաջին հանդիպումը եվրոպական առաջնություններում անցկացրեց հոկտեմբերի 3-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի խմբային փուլի ԱԶ Ալկմարի դեմ խաղում։ Հոկտեմբերի 17-ին Ուիլյամսը երկարաձգեց իր պայմանագիրը ակումբի հետ մինչև 2022 թվականը։ Պրեմիեր Լիգայում իր դեբյուտը նշեց հոկտեմբերի 20-ին՝ փոխարինելով Անդրեաս Պերեյրային Լիվերպուլի դեմ խաղում։ Հոկտեմբերի 24-ին Ուիլյամսը 11-մետրանոց հարված վաստակեց Եվրոպայի Լիգայի Պարտիզանի դեմ խաղում՝ օգնելով Մանչեսթեր Յունայթեդին հաղթել 1-0 հաշվով։ Իր առաջին գոլը պրոֆեսիոնալ կարիերայում խփեց նոյեմբերի 24-ին՝ Շեֆիլդ Յունայթեդի դեմ խաղում։


== Միջազգային կարիերա ==
Ուիլյամսը ներկայացրել է Անգլիան մինչև 20 տարեկանների երիտասարդական հավաքականում։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 29-ի դրությամբ


== Ծանոթագրություններ ==


== Արտաքին հղումներ ==
Ուիլյամսի պաշտոնական Ինստագրամի էջը
Ուիլյամսը transfermarkt-ում
Ուիլյամսը soccerbase.com-ում
Ուիլյամսը WhoScored.com կայքում
Ուիլյամսը Մանչեսթեր Յունայթեդի պաշտոնական կայքում
Ուիլյամսը Պրեմիեր Լիգայի պաշտոնական կայքում
Ուիլյամսը ՈՒԵՖԱ-ի պաշտոնական կայքում
Մասահարու Ֆուկույամա

Մասահարու Ֆուկույամա (ճապ.՝ 福山雅治 Fukuyama Masaharu, փետրվարի 6, 1969(1969-02-06), Նագասակի, Ճապոնիա և Նագասակի, Ճապոնիա), ճապոնացի երգիչ և երաժիշտ (բազմագործիքավորող)։ Ներկայացնում է Ֆուկույամա տաղանդի որոնման Amuse, Inc գործակալությունը։
Ըստ AllMusic երաժշտական կայքի՝ Ֆուկույաման 1990-ականների սկզբին ճապոնական փոփ բեմ է բարձրացել և երկար տարիներ պահել իր ժողովրդականությունը «հոյակապ տեսքի համադրման շնորհիվ (այն պարբերաբար հայտնվում է «ամենասեքսուալ» վարկանիշում) և զքաղցր փոփ-ռոքային մեղեդիների շնորհիվ, որոնք նա մեծամասամբ գրում է ինքն իրեն»։


== Կենսագրություն ==
Մասահարու Ֆուկույաման ծնվել է 1969 թվականի փետրվարի 6-ին Ճապոնիայի Նագասակի քաղաքում։ 
1990 թվականին Մասահարու Ֆուկույաման առաջնելութել է «Tsuioku no Ame no Naka» սինգլով և BMG լեյբլում Dengon ալբոմով։
1991-1992 թվականներին հաջորդեց ևս երեք ալբոմ, իսկ հեռուստատեսային դեբյուտը կայացել է 1991 թվականին, սակայն նրան հաջողվել է ժողովրդականություն ձեռք բերել 1992 թվականին «Good Night» սինգլի շնորհիվ։ Այդ դրամայում Ֆուկույաման նույնպես հայտնվել է ինքն իր դերում։ Նույն թվականին կայացել է նրա առաջին մեծ շրջագայությունը Ճապոնիայում, ինչպես նաև սկսել է ղեկավարել սեփական շոուն (որը չէր իջնում էկրաններից մինչև 1998 թվականը)։
1993 թվականին նրա հինգերորդ ալբոմը՝ Calling, զբաղեցրել է առաջին հորիզոնականը Oricon-ում և վաճառվել է 450 հազար օրինակ։ Այդ ժամանակ էլ հրավիրվել է «Kohaku Uta Gassen» հեռուստահամերգին, որը ճապոնական փոփ երաժշտության կատարողի համար հաջողության ամենաբարձր չափն է։
1994 թվականին նրա թողարկումն առաջին անգամ վաճառվել է մեկ միլիոն օրինակով։ Դա տեղի է ունեցել «It's Only Love / Sorry Baby» սինգլի հետ։ Նույն թվականին թողարկվել է հաջորդ ալբոմը՝ On and On, որը ստացել է Oricon ըկերության հիթ շքերթը։


== Անձնական կյանք ==
Ֆուկույաման ամուսնացել է ճապոնացի դերասանուհի Կազուե Ֆուկիշի հետ 2015 թվականի սեպտեմբերի 28-ին՝ նրա ծննդյան օրը։ Նրանց առաջին երեխան ծնվել է 2016 թվականի դեկտեմբերի 22-ին։


== Սկավառակագրություն ==
Ստուդիական ալբոմներ1990: Dengon
1991: Lion
1991: Bros.
1992: Boots
1993: Calling
1994: On and On
1998: Sing a Song
2001: F
2006: 5 Nen Mono
2009: Zankyō
2014: Human


== Ծանոթագրություններ ==


== Արտաքին հղումներ ==
http://www.fukuyamamasaharu.com/ Масахару Фукуямы. պաշտոնական կայք  (ճապոներեն) (անգլերեն)  (կոր.)
Պաշտոնական էջ Universal Music Group լեյբլի կայքում (ճապոներեն)
Մասահարու Ֆուկույամա AllMusic կայքում
Fukuyama Masaharu AllNightNippon Saturday Special (ճապոներեն)
Fukuyama Masaharu Suzuki Talking F.M. (ճապոներեն)
Աստերոիդների ցանկ (97501-97600)

Աստերոիդների ցանկ (97401-97500)  • Աստերոիդների ցանկ  • Աստերոիդների ցանկ (97601-97700)
 Աստերոիդների ցանկ (97401-97500)  • Աստերոիդների ցանկ  • Աստերոիդների ցանկ (97601-97700)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Էդիթն ու Մարսելը

«Էդիթն ու Մարսելը», դրամատիկական ֆիլմ երգչուհի Էդիթ Պիաֆի և բռնցքամարտիկ Մարսել Սերդանի սիրո մասին։ Ֆիլմը նկարահանել է ֆրանսիացի կինոռեժիսոր Կլոդ Լելուշը` 1983 թվականին։


== Սյուժե ==
1947 թվական։ Երգչուհի Պիաֆը (Էվելին Բուի) և բռնցքամարտիկ Սերդանը (Մարսել Սերդան կրթսեր) հանդիպում են։ Նրանք երկուսն էլ փառքի գագաթին են և կրքոտ սիրում են միմյանց։ Սակայն նրանց սիրավեպը տևելու է ընդամենը երկու տարի։ Սերդանը զոհվում է ավիավթարում։
Միևնույն ժամանակ տեղի է ունենում սիրավեպ ռազմագերի Ժակ Բարբյեի (Ժակ Վիլրե) և նրա մարտական «կնքամայր»` Մարգո դը Վիլեդիյոի (Էվելին Բուի) միջև։ Սակայն դա էլ է վերջանում ողբերգորեն` Մարգոյին նամակներ է գրել ոչ թե Ժակը, այլ նրա սպա Ֆրանսիս Ռոմանը։


== Դերերում ==
Էվելին Բուի — Էդիթ Պիաֆ, Մարգո դը Վիլեդյո
Մարսել Սերդան կրթսեր — Մարսել Սերդան
Ժակ Վիլյերե — Ժակ Բարբյե
Ֆրանսիս Հաստեր — Ֆրանսիս Ռոման
Ժան Կլոդ Բրիալի — Լուլու Բարբյե
Ժան Բուիզ — Լյուսիեն Ռուպ
Շառլ Ժերար — Շառլո
Շառլ Ազնավուր
Շառլոտ դը Թուրքհայմ — Մարինետա Սերդան
Մորիս Գարել — Մարգոյի հայրը
Կանդիս Պատու — Մարգոյի քույրը
Բեատա Տիշկևիչ
Ստեֆանի Ֆերարա


== Հետաքրքիր փաստեր ==
Ի սկզբանե Մարսել Սերդանի դերը նախատեսված էր դերասան Պատրիկ Դեվերի համար, սակայն նա ինքնասպան եղավ նկարահանումներց քիչ ժամանակ առաջ, և դերն ստացավ Մարսելի որդին։
Էդիթ Պիաֆի երգերը ֆիլմում կատարում է երգչուհի Մամա Բեան։


== Ծանոթագրություններ ==


== Արտաքին հղումներ ==
«Էդիթն ու Մարսելը»(անգլ.) ֆիլմը Internet Movie Database կայքում
Բուլաղլար (աղբյուրներ)

Անվան այլ կիրառումների համար տե՛ս՝ Բուլաղլար (այլ կիրառումներ)Բուլաղլար, աղբյուրներ երկաթահիմնային և ածխաթթվահիմնային բաղադրությամբ՝ Երևանի նահանգի Շարուր-Դարալագյազի գավառում, Բուլաղլար գյուղի մոտ։ Հիշատակվում է 20-րդ դարի սկզբներին ռուսերեն աղբյուրներում։


== Ծանոթագրություններ ==
Կավառնյա

Կավառնյա (իտալերեն՝ Cavargna), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 295 մարդ, խտությունը՝ 21 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 22010։ Հեռախոսային կոդ՝ 0344։
Կոմունայի հովանավոր սուրբն է Սուրբ Լավրենտիոսը։ Տոնը նշվում է օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0344 63164


== Արտաքին հղումներ ==
Վիճակագրության ազգային ինստիտուտ(իտալ.)
ազգային ինստիտուտ (անգլ.)(չաշխատող հղում)


== Ծանոթագրություններ ==